گوالاکا بس حادثہ 2023ء

15 فروری 2023ء کو پاناما میں بس حادثے میں 45 افراد ہلاک ہو گئے۔   یہ حادثہ دارالحکومت پاناما شہر سے تقریبا 400 کلومیٹر (250 میل) دور مغربی صوبہ چیریکی کے ضلع گوالاکا میں پیش آیا۔   بس  میں 66 مسافر سوار تھے جو کولمبیا سے ڈیرین گیپ عبور کر کے پاناما پہنچے تھے۔ اور  مغرب کی طرف کوسٹا ریکا کی طرف بڑھ رہے تھے اور وہاں سے وسطی امریکہ اور میکسیکو کے ذریعے ریاستہائے متحدہ امریکہ جانا چاہتے تھے۔  یہ حادثہ اس وقت پیش آیا جب بس ڈرائیور نے یو ٹرن لینے کی کوشش کی اورسامنے سے آنے والی  دوسری بس سے ٹکرا کر   کھائی میں جا گری۔

پس منظر
ڈارین گیپ، پان امریکن ہائی وے پر ایک علاقہ ہے جو دلدلوں اور جنگلوں پر مشتمل ہے۔ 2022ء میں 248,000 تارکین وطن نے اس علاقہ کو  عبور کر کے شمالی امریکہ پہنچنے میں کامیاب ہوئے۔ اس کے بعد 2023ء میں یہ تعداد 32,800 ہو گئی۔

یہ بس ان تارکین وطن کو لے جا رہی تھی جو پہلے ہی کوسٹا ریکا کی سرحد سے متصل مغربی صوبے چیریکی میں ایک پناہ گاہ  کو عبور کر چکے تھے ۔

حکومتی ردعمل
اس حادثے میں ایکواڈور  کے 22 اور کچھ کولمبیا اور کیوبا کے مسافر تھے۔
پاناما کے صدر لارینٹینو کورٹیزو نے ٹویٹ کیا: "یہ خبر پاناما اور خطے کے لیے بدقسمتی ہے۔  حکومت اس حادثے میں ہلاک ہونے والوں کے اہل خانہ سے تعزیت کرتی ہے، اور اس سے نمٹنے کے لیے انسانی امداد اور مناسب حالات فراہم کرنے کے لیے اپنے عزم کا اعادہ کرتی ہے۔  
کولمبیا اور پاناما کے حکام نے غیر قانونی نقل مکانی، منشیات کی اسمگلنگ اور غیر قانونی کان کنی کو روکنے کے لیے دارین کے جنگل میں مشترکہ فوجی کارروائیوں کو فروغ دینے پر اتفاق کیا۔

حوالہ جات 

2023ء
حادثات نقل و حمل
پاناما
قدرتی آفات سے اموات